cyanic-selkie/wikianc huggingface dataset:
Antoaneta Stefanova
Biogrāfija
Kopš 1992. gada Bulgārijas izlases sastāvā 13 reizes piedalījusies Pasaules šaha olimpiādēs (1992-2016), tajā skaitā 2000. gadā spēlējusi vīriešu komandas sastāvā. Astoņas reizes Bulgārijas izlases sastāvā piedalījusies Eiropas komandu šaha čempionātos (1999-2013), kuros individuālajā ieskaitē izcīnījusi sudraba (2009) un bronzas (2005) medaļas.
Stacijas iela
Stacijas iela var būt:
Kaši
Kāši jeb Kaši var būt:
Ziemeļciems
Ziemeļciems ir apdzīvota vieta Kuldīgas novada Turlavas pagastā. Izvietojies pagasta ziemeļdaļā Rīvas upes krastā 1 km uz ziemeļiem no pagasta centra Turlavas, 21 km no novada centra Kuldīgas un 171 km no Rīgas. Ziemeļciems (Semel) ir viens no kādreizējiem kuršu ķoniņu brīvciemiem; piederējis Sirkantu (Šmēdiņu) dzimtai.
Irina Zakurdjaeva
Irina Zakurdjaeva (ru; dzimusi Maskavā) ir Krievijas starptautiskā lielmeistare šahā (2008).
Biogrāfija
No 1997. līdz 2002. gadam pārstāvējusi Krieviju Pasaules un Eiropas jauniešu šaha čempionātos dažādās vecuma grupās, kuros labāko rezultātu sasniegusi 2001. gadā Patrā, kad izcīnījusi bronzas medaļu Eiropas junioru šaha čempionātā U20 meiteņu vecuma grupā. . Krievijas jauniešu šaha čempionātos 1999. gadā kopā ar Tatjanu Kosincevu, Jekaterinu Polovņikovu un Nadeždu Kosincevu dalījusi pirmo vietu meiteņu vecuma grupā U18, bet 2000. gadā šajā pašā vecuma grupā izcīnījusi uzvaru, apsteidzot Nadeždu Kosincevu un Olgu Ziminu, kā arī 2001. gadā bijusi otrā meiteņu vecuma grupā U20.
2007. gadā Stambulā dalījusi otro vietu atklātajā turnīrā (uzvarējis Mihails Gurevičs) un Drēzdenē ieņēmusi 9. vietu Eiropas individuālajā šaha čempionātā sievietēm, tādējādi kvalificējoties Pasaules šaha čempionātam sievietēm. Piedalījusies 2008. gada Pasaules šaha čempionātā sievietēm pēc izslēgšanas sistēmas Naļčikā, kurā 1. kārtā zaudējusi Žuaņai Lufei.
2009. gadā ieņēmusi ceturto vietu Sansevastjanas starptautiskajā šaha turnīrā sievietēm (uzvarēja Sofija Miljē). 2010. gadā izcīnījusi sudraba medaļu Maskavas pilsētas šaha čempionātā sievietēm (uzvarēja Nazi Paikidze) un dalījusi pirmo vietu starptautiskajā šaha turnīrā sievietēm Erfurtē. .
Par panākumiem turnīros FIDE 2001. gadā viņai piešķīrusi starptautiskās meistares (WIM), bet 2003. gadā - starptautiskās lielmeistares (WGM) nosaukumu.
Stīvijs Grifins
Stīvijam ir apmēram 1 gads, viņš grib iekarot pasauli. Viņa vecāki ir Luisa Grifina, kuru viņš grib nogalināt, un Pīters Grifins. Stīvijam ir māsa Mega un brālis Kriss, kā arī viņa labākais draugs suns Braiens.
Stīvija lomu seriālā ierunā "Manas trakās ģimenes" veidotājs Sets Makfārlins.
Ogres pareizticīgo baznīca
Pareizticīgo draudze Ogrē nodibinājās 1992. gadā. Pašvaldība draudzei piešķīra nelielu vasarnīcu Ogres upes krastos. Līdz 1999. gadam protojereja Georgija Tailova (Георгий Тайлов) vadībā tā tika pārbūvēta par baznīcu. Pēc interjera pabeigšanas 2001. gadā to konsekrēja metropolīts Aleksandrs.
Džammu un Kašmīra
Džammu un Kašmīra (,, Jammūn va Kaśmīr) ir viena no Indijas savienības teritorijām, kas robežojas ar Ladākhu ziemeļaustrumos, Pendžābas un Himāčalas Pradēšas štatiem dienvidaustrumos, kā arī ar Pakistānu rietumos un ziemeļos. Teritorijas platība ir 42 241 km². Administratīvais centrs vasarā ir Džammu, bet ziemā štata lielākā pilsēta Šrīnagara. 2011. gadā tagadējā Džammu un Kašmīras teritorijā dzīvoja aptuveni 12,3 miljoni iedzīvotāju.
Administratīvais sadalījums
Džammu un Kašmīra sastāv no diviem etniski un reliģiski atšķirīgiem reģioniem. Džammu daļā 2011. gadā dzīvoja vairāk nekā 5,3 miljoni iedzīvotāju, lielākoties hinduisti (66%) un musulmaņi (30%). Lielākā etniskā grupa ir dogri (47%). Savukārt Kašmīras reģionā (Kašmīras ielejā) 2011. gadā dzīvoja 6,9 miljoni iedzīvotāju, vairāk nekā 97% ir musulmaņi. Gandrīz visi Kašmīras ielejas iedzīvotāji runā kašmiriešu valodā.
Vēsture
Indijas parlaments 2019. gada 6. augustā apstiprināja valdības plānu, kas anulēja štata autonomiju un līdz 31. oktobrim izveidoja divas jaunas savienības teritorijas — vienu Džammu un Kašmīras, bet otru Ladākhas teritorijā.
Anrī Ells
Anrī Ells (fr; dzimis, miris ) bija franču loka šāvējs, olimpiskās sudraba medaļas ieguvējs 1900. gada vasaras olimpiskajās spēlēs.
Viņš 1900. gada vasaras olimpiskajās spēlēs Parīzē startēja divās loka šaušanas disciplīnās. Au Chapelet, 50 metri viņš ieguva sudraba medaļu. Savukārt Au Cordon Doré, 50 metri viņš izcīnīja 4. vietu.
Herninga
Herninga (dk) ir pilsēta Dānijā Vidusjitlandes reģionā, Jitlandes pussalā. Pilsētā atrodas Herningas komūnas pārvaldes mītne. Herninga ir 11. apdzīvotākā pilsēta Dānijā (2017).
Vēsture
Herninga dibināta 1790. gadu sākumā, meliorācijas izveides laikā, kā tirdzniecības centrs, kas deva iespēju vietējiem zemniekiem iegādāties nepieciešamās preces un pakalpojumus. Vēlāk pilsētā un tās apkārtnē attīstījās auduma ražošana, kas kļuva par pilsētas galveno saimnieciskās darbības veidu. Mūsdienās pilsētā ir daudzveidīgāka ražošana. 1913. gadā Herninga kļuva par tirdzniecības pilsētu un tā divas reizes ir apbalvota kā Dānijas Gada pilsēta.
Izklaide
Pilsētā atrodas trīs arhitekta Jorna Utzona projektētās ēkas.
Sports
Profesionālā hokeja komanda Herningas "Blue Fox" spēlē Dānijas hokeja līgā. Tā ir ieguvusi 16 čempionu titulus un ir komanda ar visvairāk iegūtajām čempionāta uzvarām līgas vēsturē.
G-Eazy
Džeralds Ērls Gilums (Gerald Earl Gillum, dzimis 1989. gada 24. maijā), profesionāli pazīstams kā G-Eazy, ir amerikāņu hiphopa ierakstu mākslinieks. Viņa pirmais albums These Things Happen iznāca 2014. gada jūnijā. Viņa albums Billboard 200 topā ieguva trešo vietu. Viņa otrais albums When It's Dark Out iznāca 2015. gada decembrī. Viena no albuma dziesmām Me, Myself & I iekļuva top 10 Billboard Hot 100. Viņa jaunākais albums The Beautiful & Damned iznāca 2017. gada decembrī.
Diskogrāfija
Studijas albumi
Herninga
Sports
Herningas futbola komanda FC Midtjylland spēlē Dānijas futbola Superlīgā. Komanda izveidota 1999. gadā, apvienojoties Ikast FS un Herning Fremad klubiem. 2015. gadā tā izcīnīja čempiona titulu. Mājas spēles aizvada MCH Arena stadionā, kas atrodas līdzās lielākajam sporta un koncertu kompleksam Dānijā Jyske Bank Boxen.
2018. gada Pasaules čempionāts hokejā norisinājās Herningā un Kopenhāgenā.
Vanajan Autotehdas
Vanajan Autotehdas Oy bija Somijas uzņēmums, kas ražoja kravas automašīnas un autobusus ar zīmolu Vanaja. Dibināts 1943. gadā; 1968. gadā pievienots Suomen Autoteollisuus (SAT, tagad Sisu Auto).
Vēsture
Turpinājuma kara laikā, kad frontē tika zaudēti daudzi transportlīdzekļi, Somijas armijai bija nepieciešamas vismaz 7000 jaunas kravas mašīnas un autobusi. Arī civilām vajadzībām bija nepieciešami jauni transportlīdzekļi. Tika ierosināts palielināt autoražotāja Suomen Autoteollisuus ražošanas jaudas, uzbūvējot jaunu rūpnīcu. Tā kā valdībai radās šaubas par SAT spēju veiksmīgi realizēt šādu projektu un pēc importētāju iebildumiem pret priekšrocību došanu vienam uzņēmumam, tika nolemts dibināt jaunu uzņēmumu. Jaunais uzņēmums ar nosaukumu Yhteissisu Oy tika izveidots 1943. gada 20. martā. Bez valsts un Oy Suomen Autoteollisuus Ab jaunajā uzņēmumā piedalījās arī uzņēmumi A. Ahlstrom, Ata, Fiskars, Kone, Kymmene, Lokomo, W. Rosenlew, Suomen Gummitehdas, Suomen Kaapelitehdas, Tampereen Pellava- ja Rautateollisuus, Strömberg un Yhtyneet Paperitehtaat.
Uzņēmums sākumā ražoja Sisu kravas mašīnas modeli S-21, kurš tika montēts Oy Suomen Autoteollisuus Ab rūpnīcā Helsinkos. Precīzs izlaisto mašīnu skaits nav zināms, bet domājams, tie bija daži eksemplāri. Par uzņēmuma jaunās rūpnīcas vietu tika izvēlēts Vanajas pagasts, netālu no Hemēnlinas, kur varēja viegli ierīkot dzelzceļa atzaru un bija iespēja izbūvēt pazemes cehus. Celtniecība sākās 1944. gada pavasarī un spāru svētki tika svinēti 1944. gada novembrī, kad jau bija beidzies Turpinājuma karš.
Pirmā Vanajas rūpnīcā izgatavotā mašīna izripoja 1945. gada 1. augustā. Izlaistas modelis bija Sisu S-21, kas kalpoja par prototipu S-22. Pēc izmēģinājumiem masveida ražošana sākās oktobrī. Tā kā karš bija beidzies un armijai vairs nevajadzēja lielu daudzumu mašīnu, tad plānoto 2000 eksemplāru gadā vietā 1946. gadā saražoja 147; 1947. gadā tika saražotas 55 mašīnas.
1948. gadā uzņēmums tika reorganizēts un nosaukums mainīts uz Vanajan Autotehdas Oy. Uzņēmums sāka pats izstrādāt jaunus automašīnu modeļus ar zīmolu Vanaja. Vēlāk tika ražoti arī autobusi un speciālās mašīnas. Uzņēmums pats ražoja automašīnas rāmi un tiltus, dzinēji tika iepirkti Anglijas uzņēmumos AEC un Leyland; transmisiju piegādaja vācu ZF un Anglijas Fuller. Velkošās asis piegādāja Rockwell. Kabīnes izgatavoja citi Somijas uzņēmumi, piemēram, Lahden Autokorin.
Vanajan Autotehdas 1960. gadu beigās radās finansiālas problēmas. 1968. gadā Vanajan Autotehdas Oy tika pievienots Oy Suomen Autoteollisuus Ab (Sisu). Pēdējais Vanaja markas transportlīdzeklis tika izlaists 1971. gadā. Pavisam tika izlaisti 7127 Vanaja eksemplāri.
Mūsdienās bijušajā Vanaja rūpnīcā saimnieko divas atsevišķas sabiedrības: Sisu Akselit Oy un Patria Vehicles Oy.
Pazlauga (ciems)
Pazlauga ir ciems Baltinavas novadā. Atrodas novada dienvidu daļā 6 km no novada centra Baltinavas un 214 km no Rīgas.
Apdzīvotā vieta atrodas pie autoceļa P45, Pazlauga upes krastā.
Kabile
Kabile ir ciems Kuldīgas novada Kabiles pagastā, pagasta centrs. Izvietojies Riežupes krastā pie autoceļa P121 29 km no novada centra Kuldīgas un 119 km no Rīgas.
Kabilē atrodas pagasta pārvalde, pamatskola, bibliotēka, pasts, ģimenes ārsta prakse, pils muzejs un amatniecības un rokdarbu muzejs. Kabiles muižas ansamblis ir valsts nozīmes arhitektūras piemineklis.
Vēsture
Kabile vēstures avotos pirmoreiz pieminēta 1253. gada 4. aprīļa Kursas dalīšanas līgumā kā Kabele ( vai Kabilwen) Vanemas zemē. Pēc šī līguma noslēgšanas starp Vācu ordeni un Kurzemes bīskapu Heinrihu Kabile piederēja Kuldīgas komturijai. Vēlāk Kabiles nosaukums minēts 1331. gadā sakarā ar ordeņa pils būvi un 1422. gadā feodālo īpašumu izlēņošanas gadījumā.
Ordeņa pastāvēšanas beigu posmā Kabile bija saimniecības muiža. Kabiles muiža piederējusi Heinriham Soblekam (16. gs.), Johanam Dītriham fon Bēram un viņa dzimtai (17.—18. gs.), Heinriham Dītriham Vilhelmam fon Keizerlingam (19. gs.), firstam Oto Andreasam Līvenam (19./20. gs).
Mūsdienu apdzīvotā vieta veidojusies ap muižas centru. Latvijas PSR laikā attīstījās kā kolhoza «Kabile» centrālais ciemats.
Ūsti pie Orlices
Ūsti pie Orlices (cz) ir pilsēta Čehijā, Pardubices apgabala Ūstu pie Orlices apriņķa centrs. Tekstiliekārtu ražotne VÚB a.s. Šveices tekstiliekārtu kompānijas Rieter ražotne. Aviokompānijas DISTAR AIR vieglo lidmašīnu ražotne. Pilsētas centrs ir pilsētbūvniecības piemineklis.
Vēsture
Rakstos pirmoreiz minēta 1241. gadā. Ilgu laiku atradās Hābsburgu impērijas sastāvā, un tās vāciskais nosaukums bija Vildenšverta (de). Kopš 19. gadsimta pirmās puses - tekstilrūpniecības centrs. No 1918. gada - Čehoslovākijas sastāvā. Kopš 1993. gada - Čehijā.
Cilvēki
Ūsti pie Orlices ir riteņbraucēja Jaroslava Kulhavija (Jaroslav Kulhavý, 1985) un biatlonista Mihala Šlesingra (Michal Šlesingr, 1983) dzimtā pilsēta.
Islāms Sudānā
Islāms Sudānā ir vairākuma reliģija valstī. Musulmaņi sunnīti veido 97 % no iedzīvotāju skaita. Ir dažas nelielas šiītu kopienas. Musulmaņi dominē visos reģionos, izņemot Nūbijas kalnu reģionu.
Sarai Sančesa Kastiljo
Sarai Sančesa Kastiljo (es; dzimusi Valensijā) ir Venecuēlas starptautiskā lielmeistare šahā (2007).
Biogrāfija
No 1998. līdz 2001. gadam pārstāvējusi Venecuēlu Pasaules jauniešu šaha čempionātos dažādās vecuma grupās, kurās labāko rezultātu sasniegusi 1999. gadā meiteņu U18 vecuma grupā, kad ieņēmusi 9. vietu. 2001. gadā Kusko uzvarējusi Panamerikas junioru šaha čempionātā meiteņu U20 vecuma grupā. 2007. gadā ieņēmusi otro vietu Amerikas kontinenta individuālajā šaha čempionātā sievietēm pēc zaudējuma papildu mačā Marisai Surjelai. Piedalījusies 2008. gada Pasaules šaha čempionātā sievietēm pēc izslēgšanas sistēmas Naļčikā, kurā 1. kārtā zaudējusi Pīa Kramlingai. 2009. gadā Kali ieņēmusi trešo vietu Amerikas kontinenta individuālajā šaha čempionātā sievietēm.
Desmit reizes pārstāvējusi Venecuēlas komandu Pasaules šaha olimpiādēs (2000-2018), kurās lielāko panākumu sasniegusi 2006. gadā, kad individuālajā vērtējumā izcīnījusi bronzas medaļu.
Par panākumiem turnīros FIDE 2007. gadā viņai piešķīrusi starptautiskās lielmeistares (WGM) nosaukumu, bet 2010. gadā saņēmusi arī vīriešu starptautiskā meistara (IM) nosaukumu. Ir arī FIDE arbitre (FA, 2014), trenere (FT, 2016) un starptautiskā organizatore (IO, 2017). Bijusi pirmā Venecuēlas šahiste, kas kļuvusi par šaha lielmeistari.
Ajaka Jamašita
Ajaka Jamašita (ja; dzimusi ) ir japāņu futboliste, bijusi Japānas sieviešu futbola izlases dalībniece.
Materiāls punkts
Materiāls punkts vai masas punkts ir ķermeņa modelis mehānikā. Tas ir ķermenis ar galīgu masu, taču ar tādiem izmēriem, kurus kādā konkrētā gadījumā var neievērot.
Par materiālu punktu var uzskatīt ķermeni, kura forma, kā arī izmēri būtiski neietekmē kustības raksturu pašam ķermenim, tāpat par materiālu punktu uzskatāms ķermenis, kas veic ļoti lielus attālumus attiecībā pret saviem izmēriem. Piemēram, Zemes rotācijā ap Sauli Zemi var uzskatīt par materiālu punktu.
Sedviņi
Sedviņi ir apdzīvota vieta Kurzemes dienvidrietumos, Dienvidkurzemes novada Dunikas pagastā pie Bārtas upes un vietējā autoceļa V1219 (Ječi – Bārta – Sedviņi), kā arī pie valsts robežas ar Lietuvu un Skodas.
21 Lutēcija
Lutēcija, arī 21 Lutēcija ir asteroīds ar diametru apmēram 96 km, atrodas asteroīdu joslā (iekšmalā), pieder M tipa asteroīdu grupai.
Atklāšana un nosaukums
Asteroīdu atklāja vācu-franču astronoms Hermanis Goldšmits (Hermann Goldschmidt) no sava dzīvokļa Parīzē. Goldšmitam tas bija pirmais atklātais asteroīds (kopā 14). Asteroīds nodēvēts Lutēcijas vārdā, tā latīņu valodā sauca Parīzi. Vārdu izvēlējās Parīzes observatorijas direktors Fransuā Arago (François Arago). Lutēcija ir pirmais asteroīds, kuru atklājis astronoms-amatieris.
Fiziskie parametri
Lutēcija ir neregulāras formas asteroīds, tā virsma stipri izrobota ar krāteriem (lielākais zināmais – Masīlijas krāteris ar diametru 61 km ) 2010. gada 10. jūlijā ESA starpplanētu zonde Rosetta pa ceļam uz Čurjumova—Gerasimenko komētu pārlidoja asteroīdu tikai 3168 ± 7,5 km attālumā. Pārlidojuma laikā tika izpētīta apmēram puse asteroīda virsmas. Tad tika noteikta arī asteroīda masa un blīvums, attiecīgi (1,7 ± 0,017)×1018 kg un 3,4 ± 0,3 g/cm3. Pieņemot, ka asteroīda porainība ir ap 10 – 15 %, tā blīvums ir lielāks nekā parastiem akmens meteorītiem. Lutēcijas sastāvs nav īsti zināms. Asteroīds tiek klasificēts pie M tipa asteroīdiem, taču atšķirībā no vairuma šīs grupas objektu, kuriem virsmas satur metālus, uz Lutēcijas virsmas metāli nav konstatēti. Lutēcijas spektrs vairāk atbilst oglekļa hondrītiem un C tipa asteroīdiem. Novērojumu dati liecina, ka Lutēcijas virsma satur, vai nu E tipa hondrītus, vai arī ar metāliem bagātus, bet ūdeni maz saturošus oglekļa hondrītus. Rosetta atklāja, ka Lutēcijas virsmu klāj līdz 600 m biezs regolīta slānis, kuru veido 50–100 μm lielas putekļu daļiņas.
Veidojumu nomenklatūra
Lutēcijas virsma ir stipri izrobota, to klāj krāteri, gravas, plaisas u.c. veidojumi. Uz nofotografētās asteroīda virsmas tika saskaitīti 350 krāteri (diametri no 600 m līdz 61 km).
2011. gada martā Starptautiskās Astronomijas savienības Planētu nomenklatūras darba grupa noteica, ka veidojumi uz Lutēcijas dēvējami ar Romas impēriju saistītos vārdos, kuri attiecas uz laikposmu 52. g.p.m.ē. - 360 g.m.ē., kad pastāvēja Lutēcija. Tā, krāteri uz Lutēcijas dēvējami Romas impērijas laika pilsētu vārdos, apgabalus jādēvē asteroīda atklājēja un Romas impērijas laika provinču vārdos, pārējiem veidojumiem jāpiešķir Romas impērijas un tai piegulošo teritoriju upju vārdi.
Līdz 2015. gada aprīlim bija apstiprināti 37 veidojumu vārdi, t.sk. 19 krāteri, 8 apgabali, 1 kalnu grēda, 2 gravas, 3 grunts noslīdeņi, 2 plaisas un 2 pakāpes.
Sarcophaga
Sarcophaga ir gaļasmušu dzimtas ģints, kurā ietilpst 190 sugas, kas ir iedalītas aptuveni 890 apakšģintīs. Šis mušas ir sastopamas visā pasaulē.
Apakšģinšu saraksts:
Bredlijs Bīls
Bredlijs Emanuels Bīls (en; dzimis Sentluisā) ir amerikāņu basketbolists, spēlē uzbrūkošā aizsarga pozīcijā. 2023. gadā pārstāv Nacionālās basketbola asociācijas klubu Fīniksas "Suns". No 2012. gada līdz 2023. gadam spēlēja Vašingtonas "Wizards", būdams komandas līderis. Trīskārtējs NBA Visu Zvaigžņu spēles dalībnieks.
Karjera
Pēc vienas sezonas NCAA, kur pārstāvēja Floridas Universitātes komandu "Gators", B. Bīls pieteicās NBA draftam. 2012. gada NBA draftā viņu Vašingtonas "Wizards" izraudzījās pirmajā kārtā ar trešo kārtas numuru. Debijas sezonā B. Bīls tika iekļauts NBA simboliskajā debitantu izlasē. "Wizards" sastāvā aizvadījis visas septiņas savas NBA sezonas, jau no pirmās spēlējot pārsvarā komandas starta pieciniekā. Četras sezonās komanda kvalificējās NBA izslēgšanas spēlēm. 2018. un 2019. gadā B. Bīls bija NBA Visu Zvaigžņu spēles dalībnieks.
2017. gada 5. decembrī B. Bīls guva 51 punktu uzvarā pār Portlendas "Trail Blazers", kas bija spēlētāja karjeras rezultativitātes rekords. 2019.—2020. gada NBA sezonu komanda uzsāka bez vairāku iepriekšējo gadu līdera Džona Vola laukumā, kurš ilgstoši āarstēja trumu, tādējādi B. Bīls kļuva par neapstrīdamu komndas līderi. Trijās no sezonas pirmajām 10 spēlēm viņš guva vairāk nekā 40 punktus. 2020. gada 23 februārī, zaudētā spēlē pret Čikāgas "Bulls" B. Bīls guva 53 putnkts, kas kļuva par rezultatīvāko spēli viņa spēlētāja karjerā. Šī kļuva arī par spēlētāja rezultatīvāko sezonu, vidēji spēlē gūstot nedaudz vairāk par 30 punktiem.
2020.—2021. gada NBA sezonas sākumā B. Bīls nostiprinājās līgas rezultatīvāko spēlētāju ranga pirmajā vietā, bet visu sezonu beidza kā otrais rezultatīvākais aiz Stefena Karija, gūstot vidēji 31,3 punktus spēlē (karjeras rezultatīvākā sezona). Šajā sezonā viņš pirmo reizi karjerā tika iebalsots NBA Visu Zvaigžņu spēles starta pieciniekā un sezonas noslēgumā iekļauts līgas trešajā simboliskajā izlasē. 2021. gada 6. janvārī zaudētā spēlē pret Filadelfijas "76ers" (136—141) viņš guva 60 punktus, šai kļūstot par karjeras rezultatīvāko spēli, kā arī dalot rekordu "Wizards" komandas vēsturē ar Džilbertu Arenasu. Sezonas noslēgumā "Wizards" kvalificējās play-in spēlēm, tajās pārspēja Indiānas "Pacers" un iekļuva play-off turnīrā, kur izstājās pirmajā kārtā.
2022. gada 1. janvāra spēlē pret Čikāgas "Bulls" (zaudējums pēdējā sekondē ar rezultātu 119—120) B. Bīls bez 27 gūtajiem punktiem iedeva komandas biedriem arī 17 rezultatīvas piespēles, kas ir viņa karjeras rekords.
2022. gada vasarā "Wizards" un B. Bīls noslēdza jaunu līgumu, kas paredz maksimāli iespējamo atalgojuma summu: 251 miljonu dolāru 5 gados.
Pēc 2022.—2023. gada NBA sezonas spēlētājs aicināja klubu meklēt viņa maiņas iespējas, kā rezultātā jūnijā tika paziņots, ka B. Bīls pārceļas uz vienu no Rietumu konferences spēcīgākajiem klubiem Fīniksas "Suns", kas pret viņu mainīja Krisu Polu un Lendriju Šametu, kā arī 10 dažādas vērtības nākotnes drafta iespējas.
ASV izlase
ASV basketbola izlases sastāvā kļuvis par Pasaules čempionu U17 vecuma grupā 2010. gadā, gūstot vidēji 18 punktus spēlē un kļūstot par čempionāta labāko spēlētāju.
B. Bīls bija iekļauts ASV pieaugušo basketbola izlases sastāvā startam 2020. gada olimpiskajās spēlēs, kas notika Tokijā 2021. gadā. Tomēr līdz olimpiskajām sacensībām viņš nenokļuva, jo pēc pārbaudes spēlēm viņam tika konstatēta pozitīva Covid-19 analīze.
Mēdlinga
Mēdlinga (de) ir pilsēta Austrijā, Lejasaustrijas federālajā zemē. 2018. gadā Mēdlingā dzīvoja 20 555 iedzīvotāji. Pilsētā bāzējas futbola klubs FC Admira Wacker Mödling, kas spēlē Austrijas Bundeslīgā.
Kalējciems
Kalējciems ir apdzīvota vieta Kuldīgas novada Turlavas pagastā. Izvietojies pagasta vidusdaļā pie autoceļa V1296 1,5 km uz dienvidiem no pagasta centra Turlavas, 22 km no novada centra Kuldīgas un 172 km no Rīgas. Kalējciems ir viens no kādreizējiem kuršu ķoniņu brīvciemiem; piederējis Kalēju (Šmitu) dzimtai.
Koks (datu struktūra)
Koks ir datu struktūra - mezglpunktu (mezglu) kopa (var būt tukša), kas satur sakni, kurai ir nulle vai vairāk apakškoku. Katrs apakškoks atbilst koka definīcijai. Tātad koka definīcija ietver rekursiju, kur katrā zarā ir stingras norādes. Ja objekts vai jebkāda informācija var tikt sadalīta sīkākās daļās, un daļas, attiecīgi, vēl sīkākās, var tikt izmantota koku datu struktūra dalījuma attēlošanai. Galvenā koka priekšrocība pār citām datu struktūrām ir veiksmīgā hierarhijas attēlošana. Tā kā ar šo struktūru var viegli organizēt informācijas apstrādi un glabāšanu, tad koku datu struktūra ir viena no svarīgākajām datorzinātnē.
Zari, mezgli un lapas
Šī tipa struktūru var labi paskaidrot ar Windows Explorer piemēru, kas parāda mapju, direktoriju un failu struktūru, kas atrodas šajās mapēs.
Koks satur tādus objektus kā mezgli un lapas. Tiem jāatbilst šādiem noteikumiem: Windows pārlūkā kā zari tiek reprezentētas mapes (direktoriji), kuru sakne var būt diski C vai D, kas neietilpst nevienā citā direktorijā – nav bērns nevienam mezglam. Lapas ir faili, jo tajos neietilpst citi lielumi (citi faili vai mapes) – tie ir koka mazākie elementi.
Aksels Kristensens
Aksels Kristensens (da; dzimis, miris ) bija dāņu sporta šāvējs. Startējis 1900. gada vasaras olimpiskajās spēlēs.
Sportiskā karjera
1900. gada vasaras olimpiskajās spēlēs Parīzē viņš startēja piecās šaušanas disciplīnās. No individuālajām disciplīnām viņš labāko rezultātu izcīnīja 300 metru šaušanā stāvus pozīcijā, kur ieguva dalīto 22. vietu. Savukārt 300 metru šaušanā komandām, būdams Dānijas komandas pārstāvis, viņš ieguva 4. vietu.
Namoluka
Ģeogrāfija
Namoluka ir koraļļu atols Karolīnu salu centrālajā daļā 185 km uz dienvidaustrumiem no Čūkas atola un 53 km uz ziemeļrietumiem no Etalas atola Mortloka salās. Atolā 5 salas, kopējā to platība ir 0,83 km². Koraļļu rifs ieskauj 7,7 km² lielu lagūnu; kopējā atola platība ir 13 km². Apdzīvota ir tikai atola lielākā sala Namoluka (31 ha) ziemeļrietumos. Citas salas ir Amvesa dienvidos (28 ha; līdz 1930. gadu epidēmijai bija apdzīvota), Toinoma (21 ha) ziemeļaustrumos, Lukana (1,5 ha) un Umapa (1,5 ha). Trijās lielākajās salās taro plantācijas.
Vēsture
Vēsturiski Namoluka bijusi asociācijā ar Etalu, Oneopu un Moču karos pret citām Mortloka grupas salām. Pirmais no rietumniekiem atolu atklāja vaļu mednieku kuģa Henry kapteinis Ričards Meisijs 1827. gadā, pirmie krastā izkāpa krievu flotes kuģa Senyavin komanda Teodora Litkes vadībā 1828. gadā.
Austrumfranku valsts
Austrumfranku valsts (la) pastāvēja no 843. līdz 962. gadam. Izveidojās 843. gada Verdenas līguma rezultātā, kad Kārļa Lielā mazdēli vienojās par mantoto Karolingu dinastijas zemju sadalīšanu. Pēc tam, kad Karolingi 911. gadā zaudēja varu, franku vietā valstī sāka valdīt vācu izcelsmes valdnieki, kas aizsāka Svētās Romas impērijas un atšķirīgas Vācijas identitātes veidošanos.
843. gada līgums paredzēja, ka imperatora Luija Dievbījigā jaunākais dēls Luijs II Vācietis saņēma franku valsts zemes uz austrumiem no Reinas upes — Saksijas hercogisti, daļu Austrazijas, Alemāniju, Tīringenes hercogisti, Bavārijas hercogisti un Karintijas marku. Tikai Austrazijas daļa bija franku zeme, pārējās teritorijas franki bija iekarojuši iepriekšējo gadsimtu laikā, un šeit joprojām dominēja ģermāņu cilšu augstmaņi. Ziemeļos dzīvoja dāņi, bet austrumu un dienvidu pierobežā slāvi. 870. gadā, kārtējo reizi dalot mantojumu, Austrumfranku valsts ieguva daļu Lotaringas.
Karolingu dinastiskie strīdi noveda pie karaļa varas novājināšanās, un hercogu varas nostiprināšanās. No ieceltiem augstmaņiem, hercogu tituls un zemes kļuva par mantojamām. Karaļiem aizvien biežāk bija jāapspiež ambiciozu hercogu dumpji. 911. gadā, mirstot pēdējam Austrumfranku Karolingu valdniekam, Saksijas, Frankonijas, Bavārijas un Švābijas augstmaņi Rietumfranku Karolingu pārstāvja vietā par karali ievēlēja Karolingu radinieku, franku Frankonijas hercogu Konrādu I. Līdz 915. gadam viņa varu neatzina spēcīgais Saksijas hercogs Heinrihs. Karā pret dumpīgo Bavārijas hercogu Arnulfu 918. gada beigās Konrāds I guva nāvīgu ievainojumu, un par savu mantinieku nosauca Saksijas Heinrihu, kuru par karali ievēlēja tikai Saksijas un Frankonijas augstmaņi. Tādējādi vara pārgāja no frankiem uz sakšiem. Heinriham nācās ilgstoši karot ar pārējiem hercogiem, lai nostiprinātu savu karaļa varu. Līdz nāvei 936. gadā Heinriham bija izdevies nostiprināt savu varu un nepieļaut valsts feodālo sabrukumu, kā tas notika Rietumfranku valstī. Viņa mantinieks Otons I veiksmīgi karoja Centrālajā Eiropā un Itālijā, 962. gadā saņemot Romas imperatora kroni, un aizsākot Svētās Romas impērijas pastāvēšanu.
Kristietība Libānā
Kristietība Libānā tiek praktizēta ilgāk nekā islāms. Bizantijas laikmetā vietējās kristiešu kopienas bija pakļautas Antiohijas patriarhātam. Maronīti no citiem kristiešiem atdalījās līdz 7. gadsimtam. Arābu iebrukums konsolidēja Libānas kristiešus, kuri lielākoties ātri pārgāja uz arābu valodu. Krusta kari iedvesmoja maronītus un veicināja viņu tuvināšanos katoļu baznīcai un Francijai (Jeruzalemes karalistes laikā). 20. gadsimtu iezīmēja vardarbīga konfrontācija starp Libānas kristiešu un musulmaņu kopienām.
Olivers Nēvils
Olivers Patriks Nēvils (de, dzimis ) ir bijušais Vācijas futbolists, spēlēja uzbrucēja pozīcijā, bijušais Vācijas futbola izlases dalībnieks.
Dzimis Šveicē, kur arī iesācis savu karjeru Servette komandā. Vēlāk spēlējis Spānijas komandā Tenerife un Vācijas komandā Hansa Rostock. 1999. gadā pievienojies Bayer Leverkusen komandai, kur pavadīja piecas sezonas, bet pēc tam Borussia Monchengladbach, kur viņš pavadīja sešas sezonas. Kopā Vācijas Bundeslīgā guvis 91 vārtus 334 spēlēs. Savu karjeru noslēdza Arminia Bielefeld.
Vācijas futbola izlases sastāvā piedalījies 2002. un 2006. gada FIFA Pasaules kausā, kā arī 2008. gada Eiropas čempionātā.
Sasniegumi
Servette
Savīra
Savīra (ber, Taṣṣort; ar, aṣ-Ṣawīra), līdz 20. gadsimta sešdesmitajiem gadiem zināma kā Mogadora, ir ostas pilsēta Marokā, Atlantijas okeāna krastā. 2001. gadā pilsētas vēsturiskais centrs tika iekļauts UNESCO Pasaules mantojuma sarakstā.
Kaut arī pilsētas teritorija ir apdzīvota kopš aizvēstures, mūsdienu apdzīvoto vietu 1769. gadā nodibināja Anavītu dinastijas sultāns Mohameds III bin Abdallahs. Ostas pilsētu projektēja Eiropas izcelsmes arhitekti, piemērojot to vietējiem apstākļiem. Pilsēta attīstījās kā osta Marrākešas vajadzībām. 19. gadsimtā Savīra kalpoja kā galvenā Marokas osta, šeit atradās vairāku Eiropas valstu konsulāti.
Pie Savīras atrodošās salas un kāpas 2005. gadā tika iekļautas Rāmsaras konvencijas sarakstā. Salas un kāpas ir svarīga migrējošo putnu vieta. Šeit ligzdo 3% līdz 10% no pasaules Eleonoras piekūna (Falco eleonorae) populācijas. Salās atrodas sengrieķu, feniķiešu un romiešu, kā arī 17./18. gadsimta portugāļu celtņu atliekas.
Isaks Vistaneckis
Isaks Vistaneckis (lt; Marijampole —  Telaviva) bija Lietuvas un Izraēlas šahists.
Biogrāfija
No 1930. gadu sākuma līdz 1950. gadu beigām bijis viens no vadošajiem Lietuvas šahistiem. 1930. gadā uzvarējis Lietuvas šaha čempionātā. 1931. gadā Klaipēdā uzvarējis 1. Baltijas valstu šaha čempionātā. 1935. gadā izcīnījis tiesības uz maču par Lietuvas šaha čempiona nosaukumu pret Vladu Mikenu, kurš beidzies neizšķirti — 8:8 (+5, –5, =6).
Pārstāvējis Lietuvas komandu lielākajos komandu šaha turnīros:
1941. gadā uzvarējis 1. Lietuvas PSR šaha čempionātā. Otrā pasaules kara laikā atradies Urālos. 1942. gadā piedalījies Sverdlovskas šaha turnīrā, kurā dalījis 4.-7. vietu aiz uzvarētājiem Vjačeslava Ragozina, Vladimira Petrova un Alekseja Sokoļska. 1945. gada nogalē Rīgā piedalījies Baltijas republiku šaha čempionātā, kurā dalījis 3.-4. vietu ar Aleksandru Koblencu aiz uzvarētājiem Vlada Mikena un Aleksandra Toluša. 1946. gadā Viļņā izcīnījis 2. vietu Baltijas republiku šaha čempionātā (uzvarējis Jurijs Averbahs). 1947. gadā pēc uzvaras kvalifikācijas mačā pret Jevgeņiju Zagorjanski ar 8:6 (+4, –2, =8) kļuvis par PSRS sporta meistaru šahā. Pēc kara vēl četras reizes uzvarējis Lietuvas šaha čempionātos: 1949. gadā (kopā ar Ratmiru Holmovu), 1954. gadā, 1956. gadā un 1959. gadā (kopā ar Ratmiru Holmovu). Vairākas reizes piedalījies PSRS šaha čempionātu pusfinālos (1941, 1944, 1945, 1947, 1949, 1950, 1951, 1953, 1954, 1957, 1960), kuros labāko rezultātu sasniedzis 1945. gadā Baku, kad kopā ar Vladu Mikenu un Vladimiru Makogonovu dalījis 4.-6. vietu (uzvarējuši Aleksandrs Konstantinopoļskis, Aleksandrs Kotovs un Josifs Rudakovskis). Lietuvas PSR izlases sastāvā 7 reizes (1948, 1955-1959, 1962-1967) piedalījies PSRS komandu šaha čempionātos.
Pēc izglītības bijis jurists. Bijis šaha nodaļu redaktors lielākajos Lietuvas laikrakstos. Pazīstams kā šaha treneris, starp viņa audzēkņiem bija arī nākamais šaha lielmeistars Eduards Rozentāls.
1970. gadu beigās emigrējis uz Izraēlu.
Silvēns Šavanels
Šavalels startēja 18 Tour de France velobraucienos pēc kārtas (2001—2018), nefinišējot tikai divreiz. Uzvarēja trijos šo sacensību posmos, kā arī divas reizes saņēma cīnītāja balvu.
Šavalels uzsāka savu profesionālos karjeru 2000. gadā Žana Renē Bernaido komandā Bonjour. Viņš ir kreilis.
Sasniegumi lielajās tūrēs
Piezīme: IZST — izstājās
Kašgara
Kašgara, arī Keškera (ug, Ⱪəxⱪər) vai Kaši (zh, Kāshí), ir sena pilsēta Siņdzjanas Uiguru autonomajā reģionā Ķīnas rietumos, Kašgaras prefektūras centrs. Izvietojusies oāzē Tarimas ieplakas rietumu malā Kašgaras upes krastā; austrumos no pilsētas plešas Taklamakana tuksnesis, rietumos — Pamira un Tjanšana priekškalnes. Lielākā daļa iedzīvotāju ir uiguri un pilsētā atrodas Ķīnas lielākā mošeja Eidgāha.
Vēsture
Kašgara attīstījusies tirdzniecības ceļu krustpunktā un kopš seniem laikiem bijusi nozīmīga Zīda ceļa pilsēta. Vēstures avotos pirmoreiz minēta 2. gadsimtā pirms mūsu ēras, kad Haņu dinastijas sūtnis ceļojis pa ziemeļu Zīda ceļu, lai izpētītu zemes rietumos. 76. gadā p.m.ē. Kašgaru, tāpat kā citas Tarimas ieplakas pilsētas, iekaroja rietumu Haņu dinastija. Ptolemajs pieminējis pilsētu kā Kasia Regio, kuras iedzīvotāji bijuši zoroastrisma un budisma piekritēji. 1273. gadā pilsētu apmeklēja Marko Polo, kurš tur redzējis arī kristiešu tempļus.
Vēlākos gados pilsēta nonākusi Kušānu valstī (150), agrīnajā Cjiņu impērijā (384), Eftalītu impērijā (450), Tjurku kaganātā (560), Tanu valstī (635), Tibetas impērijā (754), Karahanīdu hanistē (840), Karahitanu hanistē (1134), Mongoļu impērijā (1218), Čagataju hanistē (1225), Mogulistānā (1306), Timurīdu valstī (1392), Jarkentas hanistē (1524), Džungārijas hanistē (1697) un no 1759. gada Ķīnas Cjinu valstī. Atsevišķos laika posmos pilsēta bijusi pastāvīgu uiguru valstu sastāvā: Kašgārijas emirātā (1867—1878) un pašpasludinātajā Austrumturkestānas Republikā (1933—1934). No 1949. gada Ķīnas Tautas Republikas sastāvā. 1986. gadā valsts valdība pasludināja Kašgaru par «vēsturiski un kulturāli nozīmīgu pilsētu». 1999. gadā savienota ar dzelzceļu un tas ir Ķīnas dzelzceļa vistālākais rietumu atzars. 2010. gadā pilsēta izsludināta par speciālo ekonomisko zonu.
Šostka
Šostka ir pilsēta Ukrainas ziemeļos, Sumu apgabalā. Izvietojusies apgabala ziemeļos Šostkas upītes krastos 182 km no apgabala centra Sumiem. Šostkas rajona centrs.
Vēsture
Šostka vēstures avotos pirmoreiz minēta 1739. gadā, kad pēc Senāta rīkojuma Šostkas upītes kreisajā krastā tika uzcelta pulvera rūpnīca, pie kuras izveidojās ciemats. Rūpnīca vairākkārt paplašinājās un 19. gadsimta vidū Šostkas iedzīvotāju skaits pārsnieda 4000. 1848. gadā atvēra kapseļu rūpnīcu, bet 1931. gadā — kinofilmu rūpnīcu Svema.
Jaunāmuiža (Kauguru pagasts)
Jaunāmuiža ir ciems Valmieras novada Kauguru pagastā. Atrodas pagasta centrālajā daļā.
Apdzīvotā vieta atrodas pie autoceļa P18.
Kama (ēdiens)
Kama (et) vai talkkuna (fi) ir somu un igauņu tradicionālais ēdiens. Tas ir no rupji samaltiem un grauzdētiem rudzu, kviešu un miežu graudiem un sausajiem zirņiem veidots miltu maisījums, ko sākotnēji kopā ar cūku taukiem vai sviestu ēda kā uzkodu, jo tas bija viegli pārnēsājams, ilgi uzglabājams un nebija jāgatavo.
Mūsdienās miltu maisījumu izmanto konditorejā dažu saldo ēdienu un dzērienu gatavošanā, kā arī saldinātā (visbiežāk ar cukuru, medu, mellenēm vai augļiem) vai nesaldinātā veidā ēd brokastīs. To izmanto arī piena un skābo desertu gatavošanā, kas kopā ar meža ogām ir Igaunijai un Somijai raksturīgs ēdiens.
Līdzīgs ēdiens ar nosaukumu pūtelis (liv), kas gatavots no vārītiem, kaltētiem un maltiem graudiem un rūgušpienu vai svaigu pienu un ievārījumu, sastopams arī lībiešu virtuvē.
Lightning Network
Lightning Network ir potenciāls risinājums Bitcoin mērogojamības problēmai. Tas ir vienādranga tīkls, caur ko iespējams veikt kriptovalūtu mikromaksājumus, nepārraidot katru individuālo transakciju pamattīklā un tādējādi neierakstot to blokķēdē. Tīkla pamatā ir savstarpēji savienoti divvirzienu maksājumu kanāli, nodrošinot kriptogrāfiski drošu vērtības pārsūtīšanu starp dalībniekiem, bez nepieciešamības tiem uzticēties vienam otram. Pamattīkla blokķēdes transakcijas ir nepieciešamas tikai pie maksājumu kanālu atvēršanas un aizvēršanas.
Jaunā muiža (Kabiles pagasts)
Jaunā muiža (arī Jaunāmuiža, Jaunmuiža) ir ciems Kuldīgas novada Kabiles pagastā. Izvietojies pie autoceļa P121 1,9 km no pagasta centra Kabiles, 27 km no novada centra Kuldīgas un 121 km no Rīgas.
Apdzīvotā vieta izveidojusies pie Kabiles muižas pusmuižas (Neuhof) un luterāņu baznīcas. Kabiles baznīca (celta 1652. gadā) ir valsts nozīmes arhitektūras piemineklis, Kabiles baznīckrogs — vietējas nozīmes piemineklis. Ziemeļos no Jaunās muižas atrodas Kabiles kapi.
Vācija 1896. gada vasaras olimpiskajās spēlēs
Vācija (Vācijas Impērija) 1896. gada vasaras olimpiskajās spēlēs bija viena no 14 pārstāvošajām valstīm pirmajās vasaras olimpiskajās spēlēs. Vācija šajās olimpiskajās sporta spēlēs startēja 6 olimpiskajos sporta veidos. Vācijas komandu veidoja 19 sportisti, kas bija otra lielākā (aiz Grieķijas) delegācija spēlēs. Vācijas sportisti startēja 26 disciplīnās.
Līvu laukums
Līvu laukums ir 0,5 hektārus liels laukums Vecrīgā. Līvu laukumā sastopas astoņielas — Kaļķu iela, Riharda Vāgnera iela, Kalēju iela, Meistaru iela, Amatu iela, Laipu iela, Ķēniņu iela un Zirgu iela. Līvu laukuma malā atrodas Kaķu nams, Lielās ģildes nams, Mazās ģildes nams, Mihaila Čehova Rīgas Krievu teātris, Oto Hermaņa fon Fitinghofa nams.
Vācija 1896. gada vasaras olimpiskajās spēlēs
Vācija šajās olimpiskajās spēlēs izcīnīja 13 medaļas, 6 zelta, 5 sudraba un 2 bronzas medaļas. Līdz ar to Vācija bija trešā veiksmīgākā valsts izcīnīto medaļu ziņā. Medaļas tika izcīnītas 4 dažādos sporta veidos, 12 disciplīnās. Lielākā daļa medaļu tika izcīnītas vingrošanā — 10 medaļas. Ar medaļām veiksmīgākais Vācijas sportists bija vingrotājs Hermanis Veingertners, kurš izcīnīja 6 olimpiskās medaļas, 3 zelta, 2 sudraba un 1 bronzas medaļu. Bez viņa pa trim zelta medaļām izcīnīja arī Alfrēds Flatovs un Kārlis Šūmanis.
Līvu laukums
Vēsture
Izveidots 1950. gadā pēc P. Seļecka projekta kā Filharmonijas skvērs Vērmahta uzbrukuma laikā 1941. gadā sagrauto kvartālu vietā. Nosaukums cēlies no tā, ka Latvijas PSR laikā Lielās ģildes namā atradās Valsts filharmonijas koncertzāle. 1974. gadā Filharmonijas skvēru rekonstruēja pēc Kārļa Barona projekta, izveidojot ietvju tīklojumu un atpūtas vietas. Laukuma centrālajā daļā ierīkoja baseinu ar strūklaku.
2000. gada 29. februārī Rīgas dome Filharmonijas skvēru pārdēvēja par Līvu laukumu.
Vācija 1896. gada vasaras olimpiskajās spēlēs
Sportistu sadalījums starp sporta veidiem
• — Sportists(-i) startēja vairākos sporta veidos.
Cīņas sports 25px
Cīņas sportā Vācija bija pārstāvēta ar Kārli Šūmani. Viņš izcīnīja zelta medaļu, finālā pieveicot grieķi Georgiju Citu.
Riteņbraukšana 25px 25px
Vācija riteņbraukšanā bija pārstāvēta ar 5 sportistiem, kuri startēja 6 riteņbraukšanas disciplīnās. Vienīgo sudraba medaļu riteņbraukšanā Vācijai izcīnīja Augusts fon Gēdrihs. Viņš startēja šosejas riteņbraukšanā, grupu braucienā.
Svarcelšana 25px
Svarcelšanā Vācija bija pārstāvēta ar Kārli Šūmani. Viņš startēja grūšanā ar abām rokām un izcīnīja 4. vietu.
Teniss 25px
Vācija tenisā bija pārstāvēta ar Frīdrihu Traunu. Viņš pirmajā kārtā zaudēja britam Džonam Bolandam.
Vieglatlētika 25px
Vācija vieglatlētikā bija pārstāvēta ar 5 sportistiem un piedalījās 9 vieglatlētikas disciplīnās. Vācija izcīnīja vienu sudraba medaļu. To 100 metru skriešanas disciplīnā paveica Fricis Hofmanis.
Vingrošana 25px
Vācija vingrošanā bija pārstāvēta ar 11 sportistiem, kuri startēja visās vingrošanas disciplīnās. Medaļas tika izcīnītas visās disciplīnās, kurās startēja. Kopumā tika izcīnītas 10 olimpiskās medaļas, 5 zelta, 3 sudraba un 2 bronzas medaļas. Visi sportisti izcīnīja olimpiskās medaļas. No viņiem visvairāk medaļu, 6 medaļas, izcīnīja Hermanis Veingertners.
Tomoko Muramacu
Tomoko Muramacu (ja; dzimusi ) ir japāņu futboliste, bijusi Japānas sieviešu futbola izlases dalībniece.
Dragūnciems
Dragūnciems ir apdzīvota vieta Kuldīgas novada Rumbas pagastā. Izvietojies pagasta dienvidu galā pie Ēdas ietekas Ventā 13,5 km uz dienvidiem no pagasta centra Mežvaldes, 14 km no novada centra Kuldīgas un 156 km no Rīgas. Dragūnciems ir viens no kādreizējiem kuršu ķoniņu brīvciemiem; piederējis Dragūnu (Vidiņu) dzimtai.
Soļošana
Soļošana ir garas distances vieglatlētikas disciplīna. Soļošana atšķiras no skriešanas ar to, ka soļojot nepieciešams veikt soļu secību tā, lai ar cilvēka aci nebūtu saskatāma kontakta zaudēšana ar zemi (vismaz vienai kājai vienmēr jābūt kontaktā ar zemi). Uz priekšu izvirzītajai kājai jābūt iztaisnotai (t.i. nesaliektai ceļgalos), sākot ar pirmo pieskārienu zemei. Noteikumu izpildi uzrauga sacensību tiesneši, kas sportistus, kuri noteikumus neievēro, brīdina un diskvalificē. Soļošana notiek ārpus stadiona, tomēr finišs parasti vieglatlētikas stadionā.
Vasaras olimpiskajās spēlēs ir divas soļošanas distances: 20 kilometru soļošana (vīriešiem un sievietēm) un 50 kilometru soļošana (tikai vīriešiem). Savukārt, Pasaules čempionātā vieglatlētikā gan 20, gan 50 kilometru soļošanas distanci veic gan vīrieši, gan sievietes.
Jaceks Bonks
Jaceks Valdemars Bonks (pl, dzimis ) ir bijušais Polijas futbolists, spēlēja centra aizsarga pozīcijā, bijušais Polijas futbola izlases dalībnieks.
Polijas futbola izlases sastāvā spēlējis 2002. un 2006. gada FIFA Pasaules kausā, kā arī 2008. gada Eiropas čempionātā.
Sasniegumi
Lyon
Amitābs Bačens
Amitābs Bačens (, Amitabh Harivansh Bachchan; dzimis ) ir indiešu kinoaktieris.
Pirmo atpazīstamību guvis 1970. gadu sākumā un kopš tā laika ir piedalījies vairāk nekā 180 hindu filmās vairāk nekā četru dekāžu laikā. Viņš tiek uzskatīts par vienu no Indijas kinoindustrijas lieliskākajiem un ietekmīgākajiem aktieriem. Karjeras laikā ieguvis vairākus apbalvojumus, tai skaitā trīs Nacionālās filmu balvas kā labākais aktieris (augstākais apbalvojums Indijas kino). 2013. gadā debitēja Holivudas filmā "Lielais Getsbijs" (The Great Gatsby).
Anzela Solomonsa
Anzela Solomonsa (en; dzimusi kā Anzela Laubšera (en) ) ir Dienvidāfrikas starptautiskā meistare šahā (2003).
Biogrāfija
2007. gadā Vindhukā izcīnījusi sudraba medaļu Āfrikas šaha čempionātā sievietēm. Piedalījusies 2008. gada Pasaules šaha čempionātā sievietēm pēc izslēgšanas sistēmas Naļčikā, kurā 1. kārtā zaudējusi Sjui Juihua. 2011. gadā Luandā ieņēmusi otro vietu atklātajā šaha turnīrā Taca Cuca SA International. 2014. gadā Vindhukā atkārtoti izcīnījusi sudraba medaļu Āfrikas šaha čempionātā sievietēm. .
Pārstāvējusi Dienvidāfriku lielākajos komandu šaha turnīros:
Par panākumiem turnīros FIDE 2003. gadā viņai piešķīrusi starptautiskās meistares (WIM) nosaukumu.
Rīgas Valsts klasiskā ģimnāzija
Rīgas Valsts klasiskā ģimnāzija ir vispārizglītojošā Rīgas skola, kas Purvciemā: Purvciema ielā 38, kur atrodas galvenā ēka, un Vaidavas ielā 6, kur mācās sākumskolas klases. Skolēnu izglītošanā tā izmanto plurilingvālo mācīšanas metodi.
Vēsture
Skola ir atvērta 1983. gada 1. septembrī kā '''Rīgas 87. vidusskola''' un tika paredzēta 1604 skolēniem no 1. līdz 10. klasei. Skolu uzbūvēja tresta "Rigastroi" 13. celtniecības pārvalde G. Bikova vadībā. Skolu svinīgi atvērusi Latvijas komjaunatnes savienības Centrālās komitējas pirmā sekretāre Mārīte Rukmane un Latvijas Komunistiskās partijas sekretārs I. Andersons.
Skolas pirmā direktore bija L. Kučerova.
1997. gadā skola pārdēvēta par Klasisko ģimnāziju, kurā multikulturālā vidē mācās gan krievi un latvieši, gan ukraiņi, ebreji, poļi, azerbaidžāņi, gruzīni, baltkrievi, čečeni, ķīnieši, spāņi, armēņi.
Rīgas Klasisko ģimnāziju saskaņā ar savu Radošā universuma koncepciju izveidoja pedagoģijas zinātņu doktors un ilgadējais direktors Romans Alijevs. Par godu ģimnāzijas 20 gadu jubilejai tā 2017. gadā izdeva grāmatu "Rīgas Klasiskās ģimnāzija radošais universums".
Švenningenes "Wild Wings"
Švenningenes "Wild Wings" ir hokeja komanda, kas bāzēta Švenningenē, Vācija un spēlē Vācijas hokeja līgā. Komanda dibināta 1904. gadā.
Rīgas Valsts klasiskā ģimnāzija
Vēsture
Ata Kronvalda fonda Latvijas skolu reitingā Rīgas Klasiskā ģimnāzija lielo skolu grupā 2019. gadā ieņēma 2. vietu.
Švenningenes "Wild Wings"
Kopš Vācijas hokeja līgas izveides 1994. gadā, klubs ne reizes nav izcīnījis līgas čempiones titulu. 1990. gadā komanda sasniedza Bundeslīgas izslēgšanas kārtas pusfinālu.
Rīgas Valsts klasiskā ģimnāzija
Vēsture
Latvijas skolu reformas gaitā 2019. gadā Rīgas Klasiskajai ģimnāzijai pievienoja Rīgas 60. vidusskolu, kas atrodas Vaidavas ielā 6. Tur atrodas skolas sākumskola (1. —3. klase).
Švenningenes "Wild Wings"
1994.—95. gada sezonā 14 spēles komandas sastāvā aizvadīja latviešu uzbrucējs Ilmārs Tomans.
Rīgas Valsts klasiskā ģimnāzija
Vēsture
2020. gada vasarā skola ieguva visaugstāko statusu un kļuva par valsts ģimnāziju.
Kanādas sfinkss
Kanādas sfinkss ir bezspalvu kaķis, ar lielām ausīm un krokainu ādu. Kaķa neparastā āriene kombinējas ar kaķim piemītošo tikpat neparasto raksturu. Kanādas sfinkss ir kaķu šķirne, kas necieš vientulību un meklēs kontaktu ar saimnieku.
Vasilijs Meļņiks
Vasilijs Meļņiks (Василий Иванович Мельник; dzimis ) ir Latvijas uzņēmējs un politiķis, 1997. gadā nepilnu nedēļu bija Latvijas finanšu ministrs.
Kanādas sfinkss
Vēsture
Šķirnes pamatā ir dabīga mutācija. Kad 1966. gadā Ontārio provincē pūkainai kaķenei piedzima mazuļi, starp kuriem atradās arī viens bezspalvains kaķēns, uzsākās mēģinājumi izveidot jaunu kaķu šķirni. Kad runcis Pruns paaugās, to sapāroja ar māti. Piedzima kaķēni gan ar, gan bez apmatojuma. Šķirnes veidotāji atkal sapāroja māsas un brāļus, lai iegūtu kaķēnus bez apmatojuma. Niecīgais ģenētiskais materiāls noveda pie tā, ka iegūtie runči negribēja pāroties, bet kaķenēm visi mazuļi bija dzīvot nespējīgi, līdz ar to tika izmantoti Devonas reksa kaķi. Rezultātā neviens no mūsdienu sfinksiem nav radniecīgs ar pirmo runci Prunu.
Vasilijs Meļņiks
Biogrāfija
Vasīlijs Meļņiks piedzima Rīgā. No 1984. līdz 1988. gadam studējis inženieriju Rīgas J. Alkšņa vārdā nosauktajā Kara aviācijas inženieru augstskolā. 1990. gadā absolvējis Maskavas Vissavienības tirdzniecības institūtu ekonomista specialitātē. No 1993. līdz 2001. gadam bija SIA "LaCon" prezidents. 1994. gadā ievēlēts Rīgas domē. No 1994. līdz 2002. gadam bijis AS "Baltijas Holdings" prezidents, no 1994. līdz 1997. gadam — Rīgas pilsētas īpašumu un privatizācijas komitejas loceklis. No 1995. līdz 1996. gadam — Ministru prezidenta biedra Ziedoņa Čevera padomnieks. Bijis vairāku uzņēmumu — AS "Latvijas Kuģniecība", AS "Kvadrāts", AS "Ogre" un AS "Latvijas Gāze" padomes loceklis.
Kanādas sfinkss
Vēsture
1971. gadā Amerikas felinologu organizācija atņēma šķirnei tās pagaidu statusu, jo ar esošajiem dzīvniekiem nebija iespējams radīt stabilu populāciju. Pēc tam kaķu audzētājs no ASV Toms Smits uzrakstīja šķirnes standartu. 1975. gadā Minesotas štatā (ASV) kādai pūkainai kaķenei piedzima bezspalvains kaķēns. Gadu vēlāk piedzima vēl viens kaķēns — kaķenīte un šis kaķu pāris kļuva par īstajiem Kanādas sfinksu saimes cilts dibinātājiem. Pēc pāris gadiem Toronto ielās atrasti vēl pāris kaili mazuļi. Tie aizceļoja uz Holandi, un kļuva par Kanādas sfinksu atzaru Eiropā. Par Kanādas sfinksu ilgdzīvošanas čempionu kļuvis Toronto atrasts kaķēns, kuru saimnieki nosauca par Bembiju — viņš nodzīvoja līdz 19 gadu vecumam.
Vasilijs Meļņiks
Biogrāfija
1996. gadā kļuvis par finanšu ministra Aivara Kreitusa padomnieku. Pēc Kreitusa demisijas 1997. gada janvārī tika iecelts par finanšu ministru. Meļņika iecelšana bija skandaloza, jo viņš bija pārkāpis pretkorupcijas likumu, vienlaikus atrodoties Rīgas ostas valdē un būdams AS "Rīgas kuģu būvētava" valdes priekšsēdētājs. Neilgi pēc Meļņika iecelšanas Andris Šķēle atkāpās no Ministru prezidenta amata. Pēc nepilnas nedēļas amatā arī Meļņiks demisionēja.
Kanādas sfinkss
Izskats
Lai arī pieņemts uzskatīt, ka sfinksam nav apmatojuma, tomēr tā tas gluži nav. Ādu sedz ļoti plāni matiņi, tie ir ļoti īsi, neredzami, bet sataustāmi. Pieskaroties ādai, tā ir kā zamšāda. Kanādas sfinkss izceļas ar ļoti atlētisku augumu. Šie ir vienīgie kaķi, kas svīst un uzturoties saules staru ietekmē gūst iedegumu. Sfinksa acis pēc formas atgādina citronu, tās ir lielas un izteiksmīgas. Ķermeņa krāsojums var būt dažāds — vienkrāsains, divkrāsains un svītrains. Kaķēni ir izteikti krokaini, taču tiem pieaugot, krokām obligāti jābūt uz galvas, kakla un vēdera. Lielai daļai sfinksu nav ne uzacu, ne ūsu. Sfinksu priekškājas ir īsākas par pakaļkājām, tādēļ sfinksu gaita atšķirībā no citiem kaķiem šķiet daudz cēlāka. Aste atgādina pātagu — cieta un sašaurinās virzienā uz galu. Sfinksiem ir ķīļveida galva ar ļoti izteiktiem vaigu kauliem. Ausis tiem ir ļoti lielas — jo lielākas ausis, jo vērtīgāks kaķis.
Vasilijs Meļņiks
Biogrāfija
Kopš 1995. gada Meļņiks ir AS "Rīgas kuģu būvētava" valdes priekšsēdētājs, kopš 1996. gada — AS "Remars-Rīga" padomes priekšsēdētājs, kopš 2001. gada — Latvijas Darba devēju konfederācijas viceprezidents, bet kopš 2002. gada — SIA "Eiroholdings" prezidents. No 2006. līdz 2009. gadam bija Ministru prezidenta padomnieks, bet kopš 2010. gada ir Valsts prezidenta padomnieks.
Kanādas sfinkss
Raksturojums
Tā kā sfinksiem nav kažoka atšķirībā no citiem dzīvniekiem, tad tiem patīk piespiesties cilvēkiem un dzīvniekiem. Sfinksu īpatnība ir tā, ka tiem patīk gulēt kopā ar saimnieku zem segas. Kažoka trūkums padara kaķa ādu ļoti siltu. Sfinksa ķermeņa temperatūra var sasniegt 42 grādus. Sfinksiem raksturīga ekstraverta uzvedība. Tie ir ļoti enerģiski, inteliģenti, zinātkāri un ļoti pieķeras savam saimniekam. Kanādas sfinkss ir kaķis — suns, kas visur seko saimniekam, atnes aizmestu bumbiņu. Gluži kā citi kaķi, arī sfinksi cilvēkiem var izraisīt alerģisku reakciju. Šajā gadījumā tas nav spalvu dēļ, bet gan kaķa siekalās un taukaudos atrodamais proteīns Fel d1, kas ir lipīgas olbaltumvielas.